LV
C 71/36
Eiropas Savienības Oficiālais Vēstnesis
27.2.2023.
Prasījumi Prasītājas prasījumi Vispārējai tiesai ir šādi: — atzīt par spēkā neesošu un atcelt 4.1.8. punktu Spānijas KLP stratēģiskajā plānā 2023.–2027. gadam, kas apstiprināts ar Komisijas 2022. gada 31. augusta Īstenošanas lēmumu, ar kuru apstiprināts minētais Spānijas KLP stratēģiskais plāns 2023.–2027. gadam attiecībā uz Savienības atbalstu, kuru finansē no Eiropas Lauksaimniecības garantiju fonda un Eiropas Lauksaimniecības fonda lauku attīstībai, un ar kuru noteikts katram lauksaimniekam piešķiramā pamata ienākumu atbalsta maksimālais apjoms 200 000 EUR apmērā (turpmāk tekstā – “Pasākums”).
Pamati un galvenie argumenti Prasības pamatojumam prasītāja izvirza četrus pamatus. 1.
Ar pirmo pamatu tiek apgalvots, ka esot pārkāpts Regulas (ES) 2021/2115 (1), ar ko izveido noteikumus par atbalstu KLP valstu stratēģiskajiem plāniem un atceļ Regulas (ES) 1305/2013 un (ES) 1307/2013, 17. pants. — Šajā ziņā tiek apgalvots, ka Regula (ES) 2021/2115 ļauj dalībvalstīm noteikt, kuras no II sadaļas II, III un IV nodaļā uzskaitītajām intervencēm vislabāk atbilst to konkrētajām vajadzībām un kā tās formulēt.
Tomēr apstrīdētajā lēmumā ir ietverta cita intervence nekā šajā pantā paredzētās, ko var uzskatīt par Regulā (ES) Nr. 2021/2115 noteikto Komisijas pilnvaru pārsniegšanu un pārlieku izmantošanu. 2.
Ar otro pamatu tiek apgalvots, ka neesot nedz analizēta, nedz vērtēta 200 000 EUR maksimālā nekritiskā apjoma ietekme uz KLP pamata ienākumu atbalstu. — Šajā ziņā tiek apgalvots, ka apstrīdētā lēmuma izskatīšanas laikā nedz Spānijas, nedz Eiropas līmenī netika vērtēta šī Pasākuma ietekme.
Ja būtu veikta iepriekšēja pārbaude, būtu kļuvis acīmredzams, ka Pasākums ir pretrunā KLP mērķiem, kas izvirzīti Regulas (ES) 2021/2115 5. un 6. pantā. 3.
Ar trešo pamatu tiek apgalvots, ka esot izkropļots vienotais tirgus un konkurence, kaitējot Spānijas lauksaimniekiem. — Šajā ziņā tiek apgalvots, ka apstrīdētais lēmums rada nopietnus un nepamatotus iekšējā tirgus kropļojumus, kā arī KLP sadrumstalotību vienā no tās būtiskākajiem mehānismiem.
Proti, Pasākums Spānijas lauksaimniekus nostāda nelabvēlīgākā situācijā nekā viņu Eiropas kolēģus. 4.
Ar ceturto pamatu tiek apgalvots, ka esot pārkāpts samērīguma princips. — Šajā ziņā tiek apgalvots, ka ar Pasākumu esot pārkāpts samērīguma princips, jo tas nav nedz piemērots, nedz nepieciešams, lai sasniegtu izvirzīto mērķi, un rada pārmērīgu un nepamatotu slogu saimniecību īpašniekiem un to darbiniekiem, ko nekādā veidā nekompensē sevišķi svarīgu sabiedrības interešu nodrošināšana.
(1)
Eiropas Parlamenta un Padomes Regula (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr.
1305/2013 un (ES) Nr.
1307/2013 (OV 2021, L 435, 1. lpp.).
Prasība, kas celta 2022. gada 22. decembrī – Thunus u.c./EIB (Lieta T-799/22) (2023/C 71/48) Tiesvedības valoda – franču Lietas dalībnieki Prasītāji: Vincent Thunus (Konterna, Luksemburga) un astoņi citi prasītāji (pārstāvis: L. Levi, advokāts) Atbildētāja: Eiropas Investīciju banka